Sudan
Sudan on Afrikan kolmanneksi laajin valtio ja sijaitsee mantereen koillisosassa. Sen pinta-ala on 1,88 miljoonaa neliökilometriä. Valtiolla on yhteistä rajaa Egyptin ja Libyan kanssa pohjoisessa, lännessä Tšadin ja Keski-Afrikan tasavallan kanssa, etelässä Etelä-Sudanin kanssa sekä idässä Etiopian ja Eritrean kanssa. Idässä sillä on myös noin 850 km rantaviivaa Punaisellamerellä. Pääkaupunki Khartum sijaitsee maan keskiosassa. Sudanilla on erimielisyyksiä rajoista Egyptin, Etiopian ja Etelä-Sudanin kanssa. Egyptin ja Sudanin välejä hiertää Hala'ibin kolmio, joka on käytännössä Sudanin hallinnassa, mutta molemmat maat pitävät sitä osana itseään. Etelä-Sudanin kanssa on kiistaa etenkin Abyelin alueen jakamisesta.
Benkadi (Kangaban piiri)
Benkadin kunnan pinta-ala on 617,31 neliökilometriä. Se rajoittuu pohjoisessa Kangaban piirin Balan Bakaman ja Narénan, idässä Karanin ja Minidianin ja etelässä Kaniogon kuntiin sekä lännessä Guineaan. Seutu kuuluu Sudanin–Guinean vyöhykkeeseen. Kasvillisuus on savannia ja metsää.